ประกาศจังหวัดพิษณุโลกประกาศจังหวัดพิษณุโลกเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบเรียบร้อยแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙จังหวัดพิษณุโลกโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑.ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ที่กำหนดไว้ในประกาศนี้๒.กำหนดระยะเวลาในการจุดและปล่อยหรือการกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ๒.๑ในห้วงเวลาที่มีการเสด็จพระราชดำเนินของพระมหากษัตริย์ พระราชินี หรือพระบรมวงศานุวงศ์ ในพื้นที่จังหวัดหรือในพื้นที่จังหวัดใกล้เคียง โดยทางเครื่องบินพระที่นั่ง ให้งดการจุดและปล่อยหรือการกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศโดยเด็ดขาดและให้เลื่อนการจุดและปล่อยดังกล่าวออกไปตามที่นายอำเภอเห็นสมควร๒.๒ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำ เดือน ๖ ถึงวันแรม๑๕ ค่ำ เดือน ๖ ของทุกปี หรือในงานประเพณีวันออกพรรษาของทุกปี๒.๓ให้หมู่บ้านที่เคยมีประวัติการจุดและปล่อยบั้งไฟ ตะไลหรือวัตถุอื่นใดที่คล้ายคลึงกันในการจัดงานประเพณีบุญบั้งไฟเดือนหกหรือหมู่บ้านที่เคยมีประวัติในการจุดและปล่อยบั้งไฟในงานประเพณีวันออกพรรษาแล้วแต่กรณี หมู่บ้านหนึ่งให้จุดและปล่อยได้เพียง ๑ วันต่อปีภายในห้วงเวลาตามข้อ ๒.๒๒.๔ห้ามมิให้หมู่บ้านใดที่ไม่เคยมีประวัติการจุดและปล่อยบั้งไฟ ตะไลหรือวัตถุอื่นใดที่คล้ายคลึงกันในการจัดงานประเพณีบุญบั้งไฟเดือนหก หรือไม่เคยมีประวัติในการจุดและปล่อยบั้งไฟในงานประเพณีวันออกพรรษาแล้วแต่กรณี จัดให้มีการจุดและปล่อย หรือกระทำการอย่างใด เพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศ เป็นอันขาด๒.๕หากตำบลใดได้มีการจุดและปล่อยบั้งไฟในการจัดงานประเพณีบุญบั้งไฟเดือนหกของตำบลแล้วห้ามมิให้หมู่บ้านในตำบลนั้นจัดให้มีการจุดและปล่อยหรือการกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศอีกเป็นอันขาด๒.๖การจุดและปล่อย หรือการกระทำการอย่างใด เพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศต้องกระทำในระหว่างเวลา ๑๓.๐๐ นาฬิกาถึงเวลา ๑๖.๐๐ นาฬิกา๒.๗แม้นายอำเภอแห่งท้องที่จะได้อนุญาตตามที่มีผู้ยื่นคำขอแล้วหากมีกรณีจำเป็นเร่งด่วนหรือมีเหตุอันสมควรเพื่อความปลอดภัยหรือเพื่อประโยชน์สุขของประชาชนแล้ว ให้ผู้ว่าราชการจังหวัดหรือนายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือเลื่อนการจุดและปล่อย หรือการกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ นั้น ไปเป็นวันอื่นตามที่เห็นสมควรได้๓.ชนิด ขนาด และจำนวน๓.๑ บั้งไฟ หรือวัตถุอื่นใดที่คล้ายคลึงกันต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ๓.๒ขนาดเส้นผ่าศูนย์กลางวงในท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ ต้องมีขนาดไม่เกิน ๓.๕ นิ้ว๓.๓ ขนาดเส้นผ่าศูนย์กลางของตะไล ต้องมีขนาดไม่เกิน๓๐ เซนติเมตร๓.๔ จำนวนในการจุดและปล่อยหรือกระทำการอย่างใดเพื่อให้บั้งไฟ หรือวัตถุอื่นใดที่คล้ายคลึงกันขึ้นไปสู่อากาศในแต่ละสถานที่ให้จุดได้ไม่เกิน ๑๕ บั้งต่อวันต่อหมู่บ้าน๔.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศ ต้องไม่อยู่ในบริเวณแนวขึ้น -ลง ของเครื่องบิน โดยมีระยะห่างข้างละ ๔.๖ กิโลเมตร เป็นระยะทางยาว ๑๘.๕ กิโลเมตรจากหัวทางวิ่งทั้ง ๒ ด้าน๕.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศ รวมทั้งรัศมีการตกของบั้งไฟตะไล หรือวัตถุอื่นใดที่คล้ายคลึงกันต้องอยู่ในเขตหมู่บ้านหรือตำบลที่จัดงานประเพณีบุญบั้งไฟเดือนหกหรืออยู่ในเขตหมู่บ้าน หรือตำบลที่จัดงานประเพณีวันออกพรรษา แล้วแต่กรณีโดยต้องได้รับอนุญาตเป็นหนังสือจากเจ้าของ หรือผู้ดูแล หรือส่วนราชการที่มีหน้าที่ดูแลรักษาและต้องอยู่ห่างจากชุมชนหรือที่พักอาศัยไม่น้อยกว่า ๕๐๐ เมตร๖.มาตรการในการป้องกันมิให้มีการเล่นการพนัน๖.๑ห้ามจัดให้มีการพนันขันต่อในการจุดและปล่อยบั้งไฟ ตะไลหรือวัตถุอื่นใดที่คล้ายคลึงกัน๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟ ตะไล หรือวัตถุอื่นใดที่คล้ายคลึงกันหรือกระทำการอื่นใดอันเป็นข้อชี้ขาดให้แพ้ชนะกัน๖.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๖.๔ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยหรือกระทำการอย่างใด เพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศหรือกระทำการอื่นใดในลักษณะแอบแฝงเพื่อเก็บค่าเข้าชม เช่น จัดให้มีการเรี่ยไรหน้างานและแจกซองฎีกาผ้าป่า หรือการตั้งตู้รับบริจาค๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ผู้ขออนุญาตต้องยื่นขอรับใบอนุญาตล่วงหน้าก่อนวันที่จะจุดและปล่อยดังกล่าวไม่น้อยกว่า๑๕ วันเพื่อให้อำเภอตรวจสอบความเหมาะสมโดยให้อำเภอแจ้งประสานท่าอากาศยานพิษณุโลกและศูนย์ควบคุมการบินพิษณุโลกทราบล่วงหน้าก่อนวันที่จะจุดและปล่อยดังกล่าวไม่น้อยกว่า๗ วัน๗.๒ผู้ได้รับอนุญาตต้องนำใบอนุญาตมาแสดงเมื่อจะจุดและปล่อย หรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศด้วย๗.๓ผู้ได้รับใบอนุญาตต้องนำเลขที่ใบอนุญาตกำกับบั้งไฟ หรือตะไลหรือวัตถุอื่นใดที่คล้ายคลึงกัน แล้วแต่กรณี ไปเขียนหรือแสดงไว้บนบั้งไฟ ตะไลหรือวัตถุอื่นใดที่คล้ายคลึงกันในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟตะไล หรือวัตถุอื่นใดที่คล้ายคลึงกันได้ตกลงสู่พื้นโดยการเขียนหรือแสดงดังกล่าวให้ใช้สีหรือสารเคมีที่ขูดลบออกได้ยาก๗.๔บุคคลผู้จุดชนวนบั้งไฟต้องเป็นผู้ที่มีความรู้ความชำนาญในการนั้นและให้จุดชนวนบั้งไฟได้ต่อเมื่อได้รับสัญญาณความปลอดภัยจากคณะกรรมการจัดงานแล้ว๗.๕ฐานสำหรับใช้จุดและปล่อยบั้งไฟ ต้องมีความชันหรือความลาดเอียงในช่วงระหว่าง ๖๕ -๗๕ องศา๗.๖ผู้รับอนุญาตต้องจัดสถานที่จุดและปล่อยบั้งไฟ ให้มีความปลอดภัย โดยให้ผู้ชมอยู่ห่างจากฐานจุดและปล่อยบั้งไฟไม่น้อยกว่า๑๐๐ เมตร๗.๗ผู้รับอนุญาตต้องจัดให้มีผู้ประสานงาน ที่สามารถติดต่อได้ทางโทรศัพท์อย่างน้อย ๒คน เพื่อทำหน้าที่ในการแจ้งศูนย์ควบคุมการบินก่อนการจุดและปล่อยดังกล่าว ในวันเวลาที่ได้รับอนุญาต และให้เฝ้าติดตามการติดต่อจากศูนย์ควบคุมการบินตลอดเวลาพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยดังกล่าวแล้ว๘.ผู้ใดกระทำการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศโดยไม่ได้รับอนุญาตหรือกระทำการดังกล่าวนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อย หรือการกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศ นั้นก่อให้เกิดความเสียหายแก่อากาศยาน ชุมชน หรือประชาชน๑๐.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙กันยายน พ.ศ. ๒๕๕๙ชูชาติ กีฬาแปงผู้ว่าราชการจังหวัดพิษณุโลกปริยานุช/จัดทำ๒๘ ตุลาคม ๒๕๕๙ชวัลพร/ตรวจ๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๔ ง/หน้า ๒๑/๒๕ ตุลาคม ๒๕๕๙